Publication: Magyar Közlöny
Issue: MK-2000-119 (Year: 2000, Number: 119)
Era: 1990-2004
Section: A jövedéki adóról és a jövedéki termékek forgalmazásának különös szabályairól szóló 1997. évi CIII. törvény (a továbbiakban: Jöt.) 89. §-a (2) bekezdésének e) pontjában
Paragraph Index: 703

(1) Az R. 8. §-ának (3) bekezdése helyébe a következő rendelkezés lép: „(3) A termelői borkimérés kivételével a kiskereskedelmi boltok üzlethelyiségében és tárolóhelyén (raktárában), a vendéglátóipari üzletek és a kereskedelmi szálláshelyek tárolóhelyén (raktárában), továbbá a nagykereskedés tárolóhelyén (raktárában) csak bontatlan fogyasztói csomagolású, zárjeggyel ellátott jövedéki termék tartható. A forgalmazás során a zárjegy bármely módon történő eltakarása (kivéve a díszdoboz csomagolású jövedéki terméket, illetve az országos parancsnokság által engedélyezett egyéb csomagolást), felülragasztása, a zárjegyen felirat alkalmazása tilos. A gyűjtőcsomagolás felbontásakor talált zárjegy nélküli vagy a hamis zárjegyű jövedéki terméket a forgalomból ki kell vonni, és egyidejűleg a Jöt. szerint a jövedéki ügyben elsőfokon eljáró vámhatóságot (a továbbiakban: vámhivatal) értesíteni kell.”

Source: https://magyarkozlony.hu/hivatalos-lapok/69f56348dbe8824bfb0d7889ca252d3efe51d940/dokumentumok/b05c20a91a4304cd23522d5f3d53c0cff937fa4f/letoltes